ইয়াহিয়া সিনওয়ার
ইয়াহিয়া ইবরাহিম হাসান সিনওয়ার/ আস-সিনওয়ার (আরবি: يحيى السنوار ; জন্ম: ১৯৬২ খ্রি.) হলেন একজন ফিলিস্তিনি রাজনীতিবিদ এবং হামাস এর রাজনৈতিক শাখার প্রধান। পাশাপাশি তিনি গাজা উপত্যকায় হামাসের বর্তমান নেতা, যিনি ২০১৭ সালের ফেব্রুয়ারি মাসে ইসমাইল হানিয়া থেকে দায়িত্ব গ্রহণ করেন। ইয়াহিয়া আস-সিনওয়ার হামাসের নিরাপত্তা ব্যবস্থার অন্যতম সহ-প্রতিষ্ঠাতা ছিলেন। ২০২৩ সালের ৭ই অক্টোবর ইসরাইল এর দক্ষিণাঞ্চলে হামাসের হামলার প্রধান পরিকল্পনাকারী হিসেবে তাকে ধরা হয়।